b'\n_START_ARTICLE_\nDespre libertate\n_START_SECTION_\nRezumat\n_START_PARAGRAPH_\nLucrarea, publicat\xc4\x83 \xc3\xaen 1859, descrie convingerile etice ale lui Mill care crede \xc3\xaentr-un sistem \xc3\xaen care pe primul loc se afl\xc4\x83 utilitatea, at\xc3\xa2t a individului c\xc3\xa2t \xc8\x99i a statului. \xc3\x8en aceast\xc4\x83 carte el \xc3\xaencearc\xc4\x83 s\xc4\x83 stabileasc\xc4\x83 standardele rela\xc8\x9biei dintre autoritate \xc8\x99i libertate. Mill crede \xc3\xaen puterea individului \xc8\x99i a ideilor lui \xc8\x99i este un mare sus\xc8\x9bin\xc4\x83tor al dreptului la liber\xc4\x83 exprimare. El critic\xc4\x83 \xc3\xaencerc\xc4\x83rile de sus\xc8\x9binere a puterii individului din trecut, deoarece ideologia democratic\xc4\x83 a dus la o tiranie a majorit\xc4\x83\xc8\x9bii. Printre standardele stabilite \xc3\xaen cartea sa, se num\xc4\x83ra cele 3 libert\xc4\x83\xc8\x9bi de baz\xc4\x83 ale individului, 3 obiec\xc8\x9bii asupra modului de interven\xc8\x9bie a guvernului \xc8\x99i 2 maxime \xc3\xaen leg\xc4\x83tur\xc4\x83 cu rela\xc8\x9bia individului cu societatea (care \xc3\xaempreun\xc4\x83 formeaz\xc4\x83 \xc3\xaentreaga doctrin\xc4\x83 a c\xc4\x83r\xc8\x9bii lui Mill).\n_START_SECTION_\nCritici \xc8\x99i aprecieri\n_START_PARAGRAPH_\nAceast\xc4\x83 carte a fost at\xc3\xa2t apreciat\xc4\x83, c\xc3\xa2t \xc8\x99i criticat\xc4\x83, pentru modul vag de prezentare a ideilor, dar \xc8\x99i pentru discontinuitatea pentru care sus\xc8\x9bine utilitarismul, un concept care se bazeaz\xc4\x83 pe utilitatea individului pentru societatea din care face parte. Pe de alt\xc4\x83 parte, aceast\xc4\x83 carte reprezint\xc4\x83 baza liberalismului modern. P\xc3\xa2n\xc4\x83 \xc3\xaen zilele noastre, o copie a acestei c\xc4\x83r\xc8\x9bi este transmis\xc4\x83 pre\xc8\x99edintelui Partidului Democrat Liberal Britanic, ca simbol al func\xc8\x9biei. _NEWLINE_De\xc8\x99i autorul este un sus\xc8\x9bin\xc4\x83tor al libert\xc4\x83\xc8\x9bilor cet\xc4\x83\xc8\x9bene\xc8\x99ti \xc8\x99i al modului de conducere de c\xc4\x83tre popula\xc8\x9bie, \xc8\x99i nu de c\xc4\x83tre un conduc\xc4\x83tor, acesta este de asemenea \xc8\x99i un critic la adresa democra\xc8\x9biei clasice deoarece,spune el, de multe ori politicienii nu sunt din aceea\xc8\x99i categorie social\xc4\x83 cu cei pe care \xc3\xaei reprezint\xc4\x83, astfel ideile lor nu sunt sus\xc8\x9binute \xc3\xaen mod corect la nivel institu\xc8\x9bional. Alt\xc4\x83 fric\xc4\x83 a lui Mill, privind democra\xc8\x9bia clasic\xc4\x83, este tirania majorit\xc4\x83\xc8\x9bii, adic\xc4\x83 at\xc3\xa2t timp c\xc3\xa2t exist\xc4\x83 o majoritate care dore\xc8\x99te un lucru, cei afla\xc8\x9bi \xc3\xaen minoritate sunt complet ignora\xc8\x9bi \xc8\x99i ideile lor r\xc4\x83m\xc3\xa2n nesus\xc8\x9binute.'